Sommerdagan

Sommerdagan i Meløy er en årlig kulturfestival som går av stabelen i Meløy kommune i Nordland. Festivalen ble arrangert første gang i 1997, og har siden vært en årlig begivenhet i kommunen. Festivalen arrangeres i månedsskiftet juli/august.

Blant artistene som har deltatt på festivalen finner vi Pink Division, Madrugada, Bjørn Eidsvåg, DDE, Tre Små Kinesere og Under the kilt.

Arrangementene under festivalen er spredt rundt om i hele kommunen. Blant annet holdes de store konsertene i Ørneshallen og på Furøy camping.

I tillegg til konserter arrangeres det også en rekke kurs og andre aktiviteter.

Musikkfestivaler i Nordland
Kultur i Meløy
Repeterende arrangementer etablert i 1997